Dawidowa hórka

Dawidowa hórka (, prjedy tež Butterberg) je 420 metrow wysoka hora w gmejnje Wjazońcy w sakskej Hornjej Łužicy.

 Přirodne poměry 
Hórka leži w sakskim dźělu Łužiskich horow a jich mesogeochorje Sewjerne hornjołužiske hory. Dawidowa hórka je sewjerozapadny wuběžk Lipowej hory (459 m). Geologisku podłohu twori přewažnje dwubłyšćinkaty granodiorit a na sewjernej podnoze namaka so tež łužiski granodiorit. Najbóle rozšěrjeny typ pódy je podzolna bruna póda a mało tež wustupuje parabruna póda-pseudoglej. Sewjernje pod horu ćeče rěka Wjazońca a zapadnje pod horu rěčka Rotes Floß. Cyła hora tak słuša k přitočnišću Łobja a tuž Sewjerneho morja. Najwjetši dźěl Dawidoweje hórki je z jehlinowym lěsom zalěsnjeny. Na zapadnej skłoninje leži wjes Valtenhäuser. Hórka je dźěl lěsneje kónčiny Hohwald, dale leži w krajinoškitnej kónčinje Hornjołužiske hory a w europsce wuznamnej kónčinje Hornja Wjazońca a pódlanske rěki. 

 Turistika a wobchad 
Přez skłoniny Dawidoweje hórki wjedźetej dwě zelenej markěrowanej pućowanskej šćežce, kotrejž wjedźetej na Sokolnik (586 m), do Wjazońcy a přez Rynar na Mnišonc (448 m). Přez sewjernu skłoninu wjedźe železniska čara Budyšin – Žandow.

 Žórła 

 Literatura 

 Wotkazaj 

 Mapy.com: pućowanska karta, Dawidowa hórka a wokolina

Kategorija:Hora w Hornjej Łužicy
Kategorija:Hora w Sakskej
Kategorija:Wjazońca
Kategorija:Hora w Europje
Kategorija:Łužiske hory